Bulletin 16 – 22 Februarie 2020 | NG Moedergemeente Oudtshoorn
Moenie julle godsdienstige pligte in die openbaar nakom om deur mense gesien te word nie… Jou linkerhand moet nie eers weet wat jou regterhand doen nie… (Mat 6:3)
KERKRAADSVERGADERING 27 Februarie om 18h00 in die Skooltjie.
Moedergemeente wil graag die liefde van ons Heer met Oudtshoorn se mense deel. Ons doen dit deur die uitdeel van traktaatjies. Lidmate is welkom om by die span te kom aansluit wat op Saterdag 22 Februarie vanaf 10:00 – 11:00 met die Goeie Nuus die strate van Oudtshoorn gaan invaar. (Ons ontmoet mekaar om 10:00 by die konsistorie.)
Bankkollekte: R5 582-00
Deuroffers: R1 597-50
Getal lidmate in diens: 262 + inwoners van 2 ouetehuise
Praktiese dade van diensbaarheid
Daar is mense wat siek en verwond is wat langs die pad lê. Daar is mense met geestelike en emosionele nood. Hierdie mense se swaarkry moet ons aangryp en aanspoor tot praktiese dade. Ons kan vir mense wat swaarkry bewus maak van God se liefde deur iets vir hulle te gee of vir hulle te gaan doen. Besoek 'n eensame mens en gee iets om te eet vir 'n honger persoon. Gee tyd vir 'n mens wat verwerping beleef en sit jou arm om iemand se skouers en druk hom vas. Gaan bid vir 'n sieke en vat kos en klere vir iemand in nood. Skryf 'n e-pos of stuur 'n sms van bemoediging. Gaan kuier vir iemand of gaan drink saam 'n koppie koffie. Help met die skottelgoed of die uitpak van stoele. Ry iemand se kinders aan of gaan koop kruideniersware vir 'n persoon. Deel 'n traktaatjie uit of koop vir iemand 'n Bybel.
Anna Olivier, Oxfordstraat 20
6 Maart : Wêreldbiddag vir Vroue (Park)
7 Maart : Wêreldbiddag vir Mans
9 – 10 Maart : Kantoor gesluit vir Oudit
29 Maart : Lofprysingsdiens – Jan de Wet
Die wêreldbiddag is 'n wêreldwye ekumeniese beweging van Christenvroue, -mans en kinders wat jaarliks bymekaarkom om 'n besondere dag van gebed te vier. Regoor die wêreld in 170 lande word dieselfde tema gevier. Ons wil al die vrouens hartlik uitnooi om saam te kom bid. Bring asseblief julle huiswerkers saam. Kollekte word opgeneem.
Saterdag 7 Maart om 06:30 kom ons mans in die Skooltjie bymekaar om saam met baie ander Christenmans wêreldwyd voorbidding te doen vir verskeie sake. Nooi ook jou vriende van ander gemeentes en kerke om saam te kom bid.
Saterdag 29 Februarie om 11:00 in Volmoed Kerksaal. Kiosk reeds oop vanaf 10:00.
Etekaartjies (2 tjops, wors, 2 slaaie en broodjie) @ R65 beskikbaar by Wikus (084 956 8254) / Johan (083 236 3456) /Adri (072 037 0090)
Wol & Lappe / Kinderklere / Aandrokkies / Toiletware / Beddegoed / Kombuisware / Meubels. Baie dankie vir al die skenkings wat ons so getrou ontvang.